Emmerich Kálmán

Emmerich Kálmán eller Imre Kálmán [] (født 24. oktober 1882 i Siófok Ungarn, død 30. oktober 1953 i Paris) var en ungarsk komponist særlig kjent for sine operetter.

Liv og virke

Bakgrunn 
Emmerich Kálmán ble født i Siófok ved bredden av Balatonsjøen i daværende Østerrike-Ungarn. Han var sønn av den jødiske kornhandler Karl Koppstein og hans hustru Paula, født Singer. I 1892 flyttet familien til Budapest. Han endret etternavn i forbindelse med opptakseksamen til Budapests evangeliske gymnasium. Fra 1900 studerte han jus ved universitetet i Budapest. Han studerte til samme tid musikk, samtidig med Béla Bartók og Zoltán Kodály, under Hans Kössler.

Komponist 
En sykdom i hans høyre hånd forhindret ham fra å bli konsertpianist som han egentlig ville. Isteden ble han musikkritiker og komponerte blant annet sanger, klavérstykker og også symfonier.

Hand første symfoniske dikt Saturnalia og Endre es Johanna ble godt mottatt, men han oppnådde ikke å få den publisert. Han komponerte pianomusikk og skrev mange sanger: en sangsyklus med dikt av Ludwig Jacobowski og en sangsamling publisert under tittelen Dalai.

Alt i 1917 ble han tildelt byen Budapests Franz-Joseph-pris. Etter at hans første operette Tatárjárás ble en suksess i Budapest i 1908 flyttet han til Wien og gjentok snart suksessen, ikke minst med Czardasfyrstinnen (1915), Grevinne Mariza (1924) og Sirkusprinsessen (1926).

På grunn av sin jødiske avstamming måtte Kálmán forlate Wien og Østerrike i 1938. Han emigrerte først til Paris og derfra til USA i 1940. Der virket han som dirigent og komponist av amerikansk underholdningsmusikk. Han ble utnevnt til æresdoktor ved New York City College og Music. I 1945 drog han tilbake til Europa og slo seg ned i Paris. I 1949 kom han tilbake til Østerrike, men foretrakk å leve i Paris fra 1951. 

Emmerich Kálmán døde i 1953, hans siste verk Arizona-Lady ble fullført av hans sønn Charles og urframført i Bern i 1954. Sammen med Franz Lehár har han æren for wieneroperettens store popularitet i mellomkrigstida. Han ligger gravlagt på Zentralfriedhof i Wien.

Operetter med sted og dato for urframføringer 

 Tatárjárás – Budapest – 1908
 Ein Herbstmanöver – Wien – 1909
 The Gay Hussars - New York - 1909
 Autumn Manoeuvres – London – 1912
 Az Obsitos – Budapest -1910 
 Der gute Kamerad – Wien – 1911 (tysk utgave av Az Obsitos)
 Gold gab ich für Eisen – Wien – 1914 (revisjon av Der gute Kamerad)
 Der Zigeunerprimás – Wien – 1912
 Sari - New York - 1914
 The Blue House – London – 1912
 Der kleine König – Wien – 1912
 Her Soldier Boy - New York - 1916
 Soldier Boy – London – 1918
 Zsuzsi kisasszony – Budapest – 1915
 Miss Springtime - New York - 1916
 Die Faschingsfee – Wien – 1917 (tysk utgave av Zsuzsi kisasszony)
 Die Csárdásfürstin – Wien – 1915
 The Riviera Girl - New York - 1917
 The Gipsy Princess – London – 1921
 Das Hollandweibchen – Wien – 1920
 A Little Dutch Girl – London – 1920
 The Dutch Girl – USA – 1925
 Die Bajadere – Wien -1921
 The Yankee Princess - New York -1922
 Gräfin Mariza – Wien -1924
 Countess Maritza - New York - 1926
 Maritza – London – 1938
 Die Zirkusprinzessin – Wien – 1926
 The Circus Princess - New York - 1927
 Golden Dawn - New York - 1927
 Die Herzogin von Chicago – Wien – 1928
 The Duchess of Chicago – USA – 1929
 Das Veilchen vom Montmartre – Wien – 1930
 Paris in Spring – USA – 1930
 A Kiss in Spring – London – 1932
 Der Teufelsreiter – Wien – 1932
 Kaiserin Josephine – Zürich -- 1936
 Miss Underground – skrevet 1942, aldri framført
 Marinka - New York - 1945
 Arizona Lady – Bern – 1954

Litteratur 
 Julius Bistron, Emmerich Kalman. Mit einer autobiographischen Skizze der Jugendjahre von Emmerich Kalman, Leipzig 1932 (zu Kálmáns 50. Geburtstag)
 Rudolf Österreicher: Emmerich Kálmán : Leben eines Operettenfürsten. Wien 1954. Neuauflage: Wien [u.a.]: Amalthea-Verlag, 1988. 
 
 Felix Czeike: Historisches Lexikon Wien, Band 3. Kremayr & Scheriau, Wien 1994, ISBN 3-218-00545-0, S. 436.
 Stefan Frey: „Unter Tränen lachen“. Emmerich Kálmán. Eine Operettenbiografie. Henschel, Berlin 2003, ISBN 3-89487-451-1.
 Kevin Clarke: „Im Himmel spielt auch schon die Jazzband“. Emmerich Kálmán und die transatlantische Operette 1928–1932. v. Bockel, Hamburg 2007, ISBN 978-3-932696-70-1
 Kevin Clarke: Kálmán, der Moderne. Im Umfeld des 50. Todestags von Emmerich Kálmán zeichnet sich ein neues Bild des Operettenkomponisten, in: Opernwelt, 11/2003, S. 34–41
 Volker Klotz: Nach-Kakanische Operette um ‘33 und ‘38 am Beispiel von Emmerich Kálmán und Ralf [sic] Benatzky, in: Österreichische Musiker im Exil, Wien 1988, S. 66–72
 Kevin Clarke: Emmerich Kálmán und das transatlantische Ideal der Operette (Teil 1 und 2), in: Operetta Research Center Amsterdam, 2009

Referanser

Eksterne lenker 
 
 
 

Ungarske komponister
20. århundres komponister
Operakomponister
Personer fra Budapest
Personer fra Somogy